
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1928 

24 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Νοσηλευτικό Ίδρυμα Μετοχικού Ταμείου Στρατού 
(Έγκριση Υπερωριακής, Νυκτερινής και Εξαιρέσι¬ 
μων Ημερών Εργασίας, πέρα από το Κανονικό Ωρά¬ 
ριο, για το Μόνιμο Πολιτικό Προσωπικό του ΝΙΜΤΣ 

για το Β' Εξάμηνο 2003). 1 

Οργάνωση, συγκρότηση και λειτουργία της Επιτρο¬ 
πής Αξιολόγησης Καταγγελιών (παρ. 6 άρθρου 16 
Ν. 2873/2000 - ΦΕΚ 285 Α'), του Υπουργείου Οικο¬ 
νομίας και Οικονομικών και καθορισμός του τρό¬ 


που και της διαδικασίας αξιολόγησης αυτών. 2 

Είσπραξη εσόδων Ν.Π.Δ.Δ. από τις Δημόσιες Οικονο¬ 
μικές Υπηρεσίες (Δ.Ο.Υ.). 3 


Καθορισμός αποζημίωσης των μελών και του γραμμα¬ 
τέα της επιτροπής σύνταξης τευχών τεχνικών προ¬ 
διαγραφών και παρακολούθησης διαγωνισμών 
Δράσης «Ενίσχυση της υλικοτεχνικής υποδομής 

του ΕΦΕΤ-Φάση Γ'του ΕΠΑΝ». 4 

Καθορισμός αποζημίωσης των μελών και του γραμμα¬ 
τέα της επιτροπής σύνταξης τευχών τεχνικών προ¬ 
διαγραφών και παρακολούθησης διαγωνισμών 
Δράσης «Ενίσχυση της υλικοτεχνικής υποδομής 

του ΕΦΕΤ-Φάση Α'του ΕΠΑΝ». 5 

Καθορισμός εφάπαξ αμοιβής του Προέδρου, των με¬ 
λών και της γραμματέως της έκτακτης ειδικής επι¬ 
τροπής για τις ανάγκες του διαγωνισμού με αντι¬ 
κείμενο την προμήθεια Εξοπλισμού και Λογισμικού 
Συστήματος και Παροχή Συναφών Υπηρεσιών εξά- 
πλωσης (ΒΟΕ1- ΟΙΊΤ) του ΟΠΣ σε Περιφερειακές 
και Τοπικές Μονάδες του ΙΚΑ στο σύνολο της χώ¬ 
ρας . 6 


ΑΠΟΦΑΣΕΙ Σ 

Αριθ. 2/65780/0022 (1) 

Νοσηλευτικό Ίδρυμα Μετοχικού Ταμείου Στρατού 
(Έγκριση Υπερωριακής, Νυκτερινής και Εξαιρέσιμων 
Ημερών Εργασίας, πέρα από το Κανονικό Ωράριο, για 
το Μόνιμο Πολιτικό Προσωπικό του ΝΙΜΤΣ για το Β' 
Εξάμηνο 2003). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

1. Αφού λάβαμε υπόψη: 

α. Τις διατάξεις: 

1) Του Ν. 2362/95 (ΦΕΚ Α'247) «ΠερίΔημοσίου Λογιστι¬ 
κού, ελέγχου των δαπανών του κράτους και άλλες διατά¬ 
ξεις». 

2) Του Ν. 2470/97 (ΦΕΚ Α'247) «Αναμόρφωση μισθολο¬ 
γίου προσωπικού Δημόσιας Διοίκησης». 

3) Του Ν. 2592/98 (ΦΕΚΑ' 57) «Αναπροσαρμογή συντά¬ 
ξεων πολιτικών συνταξιούχων του Δημοσίου και άλλες 
διατάξεις». 

β. Την 2022941/2297/0022/7.4.1998 Εγκύκλιο του 
Υπουργείου Οικονομικών. 

γ. Το Π.Δ. 81/2002 «Συγχώνευση του Υπουργείου Εθνι¬ 
κής Οικονομίας και Οικονομικών στο Υπουργείο Οικονο¬ 
μίας και Οικονομικών» (ΦΕΚΑ' 57). 

δ. Την 1065956/863/Α0006/15.7.2003 κοινή υπουργική 
απόφαση του Πρωθυπουργού και του Υπουργού Οικονο¬ 
μικών (ΦΕΚ Β' 985) «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών». 

ε. Την 29492/31.10.2001 κοινή απόφαση του Πρωθυ¬ 
πουργού και του Υπουργού Εθνικής Άμυνας (ΦΕΚ Β' 1483) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας», 
στ. Το 1030/9.7.2003 Πρακτικό του ΔΣ/ΝΙΜΤΣ. 
ζ. Την ανάγκη απασχόλησης του μονίμου πολιτικού 
προσωπικού του (νοσηλευτικού - λοιπού) πέραν του κα¬ 
νονικού ωραρίου εργασίας. 

η. Το γεγονός ότι η σχετική δαπάνη θα βαρύνει τις πι¬ 
στώσεις, που έχουν αναγραφεί στον ΚΑΕ 0261 και 0263 
του Π/Υ έτους 2003 του Ιδρύματος. 

θ. Την 2/43639/0022/11.8.2003 κοινή υπουργική από¬ 
φαση των Υφυπουργών Οικονομίας και Οικονομικών και 
Εθνικής Άμυνας, αποφασίζουμε: 

2. Εγκρίνουμε την υπερωριακή, νυκτερινή και εξαιρέσι¬ 
μων ημερών εργασία, πέρα από το κανονικό ωράριο, των 
διακοσίων εξήντα πέντε (265) μονίμων πολιτικών υπαλλή¬ 
λων σας, έναντι πεντακοσίων πενήντα πέντε (555) υπηρε- 
τούντων, που κρίνονται απαραίτητοι για την αντιμετώπιση 
πραγματικών εποχικών, εκτάκτων ή επειγουσών υπηρε¬ 
σιακών αναγκών του Β' εξαμήνου 2003, όπως παρακάτω: 

α. Κλάδος ΠΕ 

Δύο χιλιάδες σαράντα (2.040) ώρες, για εννέα (9) άτο¬ 
μα. 

β. Κλάδος ΤΕ 

Οκτώ χιλιάδες δέκα έξι (8.016) ώρες, για εξήντα δύο 
(62) άτομα, 
γ.Κλάδος ΔΕ 

Τριάντα μία χιλιάδες πεντακόσιες (31.500) ώρες, για 
εκατόν εβδομήντα οκτώ (178) άτομα, 
δ. Κλάδος ΥΕ 

Χίλιες διακόσιες ογδόντα οκτώ (1.288) ώρες για δέκα 
έξι (16) άτομα. 

3. Η δαπάνη που θα προκύψει από τις εγκριθείσες ώρες 
υπερωριακής απασχόλησης Β' εξαμήνου 2003 (42.844 
ώρες), συνυπολογιζομένης της δαπάνης που θα προκύ¬ 
ψει από τις εγκριθείσες με την (θ) σχετική απόφαση ώρες 
υπερωριακής απασχόλησης, σε καμία περίπτωση δεν 
πρέπει να υπερβείτο ύψος των 235.800,00 ευρώ περίπου, 
που αποτελεί το 67,37 % του ποσού, που έχει εγγράφει 
στους οικείους ΚΑΕ του Προϋπολογισμού, οικονομικού 
έτους 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2003 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΝΙΚΟΣ ΦΑΡΜΑΚΗΣ ΛΑΖΑΡΟΣ ΛΩΤΙΔΗΣ 

-♦- 

Αριθ. 1111826/1489/Α0006 (2) 

Οργάνωση, συγκρότηση και λειτουργία της Επιτροπής 
Αξιολόγησης Καταγγελιών (παρ. 6 άρθρου 16 Ν. 2873/ 
2000 - ΦΕΚ 285 Α'), του Υπουργείου Οικονομίας και Οι¬ 
κονομικών και καθορισμός του τρόπου και της διαδι¬ 
κασίας αξιολόγησης αυτών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη 

1. Τις διατάξεις: 

α) Της παρ. 6 του άρθρου 16 του Ν. 2873/2000 (ΦΕΚ 
285 Α'). 

β) Του Π.Δ. 81/2002 (ΦΕΚ57Α'). 


γ) Του άρθρου 19τουΝ. 1599/86 (ΦΕΚ 75 Α'), όπως τρο¬ 
ποποιήθηκε και κωδικοποιήθηκε με τις διατάξεις των άρ¬ 
θρων 13,14,15 και 33 του Ν. 2690/99 (ΦΕΚ 45 Α'). 
δ) του άρθρου 19του Ν. 2470/1997 (ΦΕΚ40 Α'). 

2. Το γεγονός ότι, από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Ορίζουμε την οργάνωση και τη λειτουργία της Επιτρο¬ 
πής Αξιολόγησης Καταγγελιών σε βάρος των Υπηρεσιών 
και υπαλλήλων του Υπουργείου Οικονομίας και Οικονομι¬ 
κών, καθώς και τον τρόπο και τη διαδικασία αξιολόγησης, 
διαχείρισης και αξιοποίησης των παραπάνω καταγγε¬ 
λιών, ως εξής: 

I. ΟΡΓΑΝΩΣΗ ΚΑΙ ΛΕΙΤΟΥΡΓΙΑ ΤΗΣ ΕΠΙΤΡΟΠΗΣ 

1. Η Επιτροπή εδρεύει στην περιοχή της Νομαρχίας 
Αθηνών και έχει κατά τόπον αρμοδιότητα σε όλη την επι¬ 
κράτεια της χώρας. 

2. Η Επιτροπή υποστηρίζεται στην άσκηση του έργου 
της από δύο Γραμματείες, που λειτουργούν στην Αθήνα η 
μία και στη Θεσσαλονίκη η άλλη. ΟΙ παραπάνω Γ ραμμα¬ 
τείες έχουν αρμοδιότητα για καταγγελίες σε βάρος υπαλ¬ 
λήλων και Υπηρεσιών που εδρεύουν στις εξής περιοχές, 
αντίστοιχα: 

α) Η Γραμματεία Αθηνών στις περιοχές Αττικής, Πελο- 
ποννήσου, Στερεάς Ελλάδας, Θεσσαλίας, Ηπείρου, Κρή¬ 
της, Νησιών Ιονίου και Νησιών Αιγαίου. 

β) Η Γ ραμματεία Θεσσαλονίκης στις περιοχές Μακεδο¬ 
νίας και Θράκης. 

II. ΣΥΓΚΡΟΤΗΣΗ ΚΑΙ ΛΕΙΤΟΥΡΓΙΑ ΤΗΣ ΕΠΙΤΡΟΠΗΣ ΚΑΙ 
ΤΩΝ ΓΡΑΜΜΑΤΕΙΩΝ ΑΥΤΗΣ 

1. Η Επιτροπή Αξιολόγησης Καταγγελιών είναι τριμελής 
και συγκροτείται από τους εξής: 

α) Έναν Νομικό Σύμβουλο του Ν.Σ.Κ., ως Πρόεδρο, με 
αναπληρωτή άλλο Νομικό Σύμβουλο του Ν.Σ.Κ. 

β) Τον Γ ενικό Διευθυντή της Οικονομικής Επιθεώρησης 
του Υπουργείου Οικονομίας και Οικονομικών, ως μέλος, 
με αναπληρωτή έναν Διευθυντή της παραπάνω Οικονομι¬ 
κής Επιθεώρησης, που υπηρετεί στην Κεντρική Υπηρεσία 
αυτής ή σε άλλη Υπηρεσία της Οικονομικής Επιθεώρησης 
που εδρεύει στην περιοχή του νομού Αττικής και 
γ) "Εναν Γ ενικό Διευθυντή από τις λοιπές Γ ενικές Διευ¬ 
θύνσεις του ιδίου ως άνω Υπουργείου, με αναπληρωτή 
άλλο Γ ενικό Διευθυντή του αυτού Υπουργείου 

2. Κάθε μία από τις Γ ραμματείες υποστήριξης της Επι¬ 
τροπής Αξιολόγησης Καταγγελιών συγκροτείται από 
τους εξής υπαλλήλους του Υπουργείου Οικονομίας και 
Οικονομικών: 

α) Έναν Οικονομικό Επιθεωρητή. 

β) Έναν εφοριακό υπάλληλο ΠΕ κατηγορίας και 

γ) Έναν τελωνειακό υπάλληλο ΠΕ Κατηγορίας. 

3. Η θητεία των μελών της παραπάνω Επιτροπής και των 
Γραμματειών υποστήριξης αυτής είναι διετής, η οποία 
μπορεί να ανανεώνεται χωρίς περιορισμό. 

4. Η Επιτροπή συνεδριάζει και εξετάζει, άμεσα, τις κα¬ 
ταγγελίες που περιέρχονται σ’αυτήν, σε τόπο που ορίζε¬ 
ται από τον Πρόεδρο αυτής. 

5. Η Επιτροπή συνεδριάζει εντός καιεκτόςτου κανονικού 
ωραρίου λειτουργίας των Υπηρεσιών του Υπουργείου Οι¬ 
κονομίας και Οικονομικών, ανάλογα με τις ανάγκες αυτής. 

6. Γιατα θέματα συγκρότησης, σύνθεσης, συνεδριάσε¬ 
ων, λειτουργίας και αποφάσεων της Επιτροπής αυτής 
έχουν εφαρμογή οι διατάξεις των άρθρων 13, 14 και 15 
του Ν. 2690/1999 (ΦΕΚ 45 Α'). 

II. ΕΡΓΟ ΤΗΣ ΕΠΙΤΡΟΠΗΣ 

1. Έργο της Επιτροπής είναι: 

α) Η αξιολόγηση του περιεχομένου των καταγγελιών 
και των σχετικών στοιχείων (αρχικών ή συμπληρωματι¬ 
κών) , που υποβάλλονται σε βάρος των Υπηρεσιών και των 
υπαλλήλωντου Υπουργείου Οικονομίας και Οικονομικών, 
ως προς τη δυνατότητα διενέργειας ουσιαστικής και απο¬ 
τελεσματικής έρευνας ή διοικητικής ανάκρισης ή ελέγ¬ 
χου επαλήθευσης αυτών, κατά περίπτωση. 

β) Η διαβίβαση των παραπάνω υποθέσεων, με τις τυχόν 
παρατηρήσεις της, στην αρμόδια Υπηρεσία του Υπουρ¬ 
γείου Οικονομίας και Οικονομικών, για περαιτέρω έρευ¬ 
να, διοικητική ανάκριση ή έλεγχο, κατά περίπτωση, εφ’ό- 
σον υφίστανται στοιχεία ή ενδείξεις που καθιστούν δυνα¬ 
τή τη διεξαγωγή αυτών ή η τοποθέτηση αυτών στο 
Αρχείο, με πράξη της Επιτροπής, εφ’ όσον αυτές αξιολο¬ 
γούνται ως προφανώς αόριστες, αβάσιμες ή ασήμαντες. 

γ) Η τήρηση Αρχείου καταγγελιών και ηλεκτρονικής βά¬ 
σης δεδομένων καταγραφής, αξιολόγησης και παρακο¬ 
λούθησης της εξέλιξης των παραπάνω καταγγελιών. 

δ) Η στατιστική επεξεργασία και ανάλυση των γενόμε- 
νων καταγγελιών, για την εξαγωγή σχετικών συμπερα¬ 
σμάτων (όπως για την έκταση, κατηγοριοποίηση, βαρύτη¬ 
τα, χωροταξική ή χρονική κατανομή και τα αίτια πρόκλη¬ 
σης των σχετικών φαινομένων) και την αξιοποίηση αυτών. 

ε) Η κατάρτιση και υποβολή στον Υπουργό Οικονομίας 
και Οικονομικών, στην αρχή κάθε έτους, έκθεσης με τα 
συμπεράσματα της αξιολόγησης, επεξεργασίας και ανά- 
λυσηςτων καταγγελιών του προηγούμενου έτους, καθώς 
και με τις σχετικές προτάσεις της, για τη λήψη των ανα¬ 
γκαίων μέτρων αποτελεσματικής αντιμετώπισης των αι¬ 
τίων που προκαλούν τα φαινόμενα που αφορούν οι παρα¬ 
πάνω καταγγελίες. 

στ) Η μέριμνα για την ανάπτυξη, εγκατάσταση και λει¬ 
τουργία συστήματος πληροφορικής, για την υποστήριξη 
του έργου της. 

2. Στην αρμοδιότητα της Επιτροπής αυτής υπάγονται οι 
καταγγελίες που αφορούν ή σχετίζονται με: 

α) διάπραξη πειθαρχικών αδικημάτων από υπαλλήλους 
του Υπουργείου (όπως τα θέματα ακεραιότητας, ανάρμο¬ 
στης συμπεριφοράς προς τους πολίτες και μη τήρησης 
εχεμύθειας) 

β) πλημμελή λειτουργία των Υπηρεσιών του Υπουργεί¬ 
ου (όπως μη τήρησης ωραρίου λειτουργίας και υποδοχής 
του κοινού) 

γ) κακοδιοίκηση προς τους συναλλασσόμενους και μη 
τήρηση της νομιμότητας (όπως τα θέματα της άρνησης, 
παράλειψης ή πλημμελούς εκπλήρωσης συγκεκριμένης 
υποχρέωσης προς τους πολίτες, της καθυστέρησης ή πα¬ 
ράλειψης έκδοσης διοικητικής πράξης ή απάντησης σε 
αίτημα-ερώτημα πολίτη, της έλλειψης πληροφόρησης, 
των διοικητικών παρατυπιών, της μη εφαρμογής των αρ¬ 
χών της χρηστής διοίκησης, της επιείκειας, της αναλογι- 
κότητας, της αιτιολόγησης των πράξεων, της καλής πί¬ 
στης, της δικαιολογημένης εμπιστοσύνης, της ισότητας, 
της αμεροληψίας και της διαφάνειας και της μη επίδειξης 
διοικητικών εγγράφων, καθώς και τα θέματα παράβασης 
ή εσφαλμένης ερμηνείας των διατάξεων της νομοθε¬ 
σίας) . 

III. ΕΡΓΟ ΓΡΑΜΜΑΤΕΙΩΝ ΕΠΙΤΡΟΠΗΣ ΑΞΙΟΛΟΓΗΣΗΣ 
ΚΑΤΑΓΓΕΛΙΩΝ 

Οι Γραμματείες της παραπάνω Επιτροπής τελούν υπό 
την εποπτεία και καθοδήγηση της Επιτροπής και υποστη¬ 


ρίζουν αυτήν στην άσκηση του έργου της, καθώς και χει¬ 
ρίζονται τα διοικητικά, οικονομικά, γραμματειακά και λει¬ 
τουργικά θέματα αυτής, όπως: 

- Παραλαμβάνουν και καταχωρούν σε ηλεκτρονική βά¬ 
ση δεδομένων ή σε Βιβλίο Πρωτοκόλλου Καταγγελιών, 
τις καταγγελίες που περιέρχονται στην Επιτροπή. 

- Μεριμνούν για τη συλλογή πρόσθετων πληροφοριών 
και στοιχείων, που είναι αναγκαία για την αξιολόγηση των 
παραπάνω καταγγελιών από την Επιτροπή. 

- Προετοιμάζουν τα θέματα συζήτησης της Επιτροπής, 
τηρούντο πρακτικά συνεδρίασης αυτής και υλοποιούντις 
σχετικές αποφάσεις της, σύμφωνα με τις γενικές κατευ¬ 
θύνσεις και οδηγίες της Επιτροπής. 

- Διεκπεραιώνουν την εισερχόμενη και εξερχόμενη αλ¬ 
ληλογραφία και τηρούν το Αρχείο της Επιτροπής. 

- Χειρίζονται τα διοικητικά, οικονομικά και λειτουργικά 
θέματα της Επιτροπής (όπως της στελέχωσης, εξοπλι¬ 
σμού, αποζημίωσης, προϋπολογισμού, προμηθειών), 
σύμφωνα μετις ισχύουσες διατάξεις, καθώς και τις σχετι¬ 
κές οδηγίες και εντολές της Επιτροπής. 

-Υποστηρίζουν την Επιτροπή στη στατιστική επεξεργα¬ 
σία και ανάλυση των γενόμενων καταγγελιών, καθώς και 
στη σύνταξη της σχετικής ετήσιας έκθεσης της Επιτρο¬ 
πής προς τον Υπουργό Οικονομίας και Οικονομικών. 

IV. ΑΞΙΟΛΟΓΗΣΗ, ΔΙΑΧΕΙΡΙΣΗ ΚΑΙ ΑΞΙΟΠΟΙΗΣΗ ΚΑ¬ 
ΤΑΓΓΕΛΙΩΝ 

1. Όλες οι καταγγελίες (πολιτών, επιχειρήσεων, φορέ¬ 
ων, ενώσεων Υπηρεσιών κλπ) σε βάρος Υπηρεσιών και 
υπαλλήλωντου Υπουργείου Οικονομίας και Οικονομικών, 
που περιέρχονται σε Υπηρεσίες αυτού με οποιοδήποτε 
τρόπο, (ταχυδρομικά, ηλεκτρονικά, όπως με ΕΑΧή θ-πιείΙ, 
κλπ) διαβιβάζονται αμέσως απ’αυτές με το πλέον πρό¬ 
σφορο μέσο στην αρμόδια Γραμματεία της Επιτροπής 
Αξιολόγησης Καταγγελιών, ενημερώνοντας σχετικά τον 
καταγγέλοντα. 

- Καταγγελίες σε βάρος πολιτών ή επιχειρήσεων ή συ- 
ναλλασσόμενωνγενικά μετις Υπηρεσίεςτου Υπουργείου, 
για μη τήρηση ή πλημμελή εκπλήρωση σχετικών τους 
υποχρεώσεων προς το δημόσιο ή για παραβάσεις της νο¬ 
μοθεσίας αρμοδιότητας του Υπουργείου Οικονομίας και 
Οικονομικών, (όπως οι καταγγελίες για διάπραξη φορο¬ 
διαφυγής, λαθρεμπορίου, οικονομικού εγκλήματος, κα¬ 
ταπατήσεων αιγιαλού-παραλίας και δημοσίων κτημάτων, 
μη απόδοσης φόρων, δασμών, φόρων και τελών προς το 
δημόσιο, κακής διαχείρισης εθνικών κληροδοτημάτων 
και σχολαζουσών κληρονομιών, κακοδιαχείρισης επιχο¬ 
ρηγήσεων από κρατικούς ή κοινοτικούς πόρους), δεν 
εντάσσονται στις αρμοδιότητες της παραπάνω Επιτρο¬ 
πής και διαβιβάζονται άμεσα από την Υπηρεσία παραλα¬ 
βής τους στην καθ’ ύλην αρμόδια για την εξέταση αυτών 
Υπηρεσία του Υπουργείου, με σχετική ενημέρωση του κα- 
ταγγέλοντα. 

Εφόσον όμως οι ίδιες καταγγελίες αφορούν ή σχετίζο¬ 
νται και με θέματα αρμοδιότητας της Επιτροπής Αξιολό¬ 
γησης Καταγγελιών (σε βάρος υπαλλήλων και Υπηρεσιών 
του Υπουργείου Οικονομίας και Οικονομικών), αντίγραφο 
αυτών αποστέλλεται στην αρμόδια Γ ραμματεία της πα¬ 
ραπάνω Επιτροπής, για την εξέταση αυτής κατά το μέρος 
που αφορά αρμοδιότητες της Επιτροπής Αξιολόγησης 
Καταγγελιών. 

2. Οι έγγραφες καταγγελίες (όπως σε έντυπη ή ηλε¬ 
κτρονική ή μαγνητική μορφή ή νίάθο ή φωτογραφίες) 
πρωτοκολλούνται. Για τις καταγγελίες που υποβάλλο- 

νται προφορικά με οποιοδήποτε τρόπο (όπως αυτοπρο¬ 
σώπως ή από απόσταση τηλεφωνικά, τηλεοπτικά, οπτι- 
κοακουστικά μέσω Η/Υ σε δίκτυο), συντάσσεται από τον 
υπάλληλο της Γραμματείας που έλαβε την καταγγελία, 
σχετική έγγραφη αναφορά της γενόμενης καταγγελίας, 
η οποία υπογράφεται απ'αυτόν και στη συνέχεια πρωτο- 
κολλείται. Όλες οι καταγγελίες αξιολογούνται από τον 
Υπεύθυνο Προϊστάμενο της Γραμματείας, ως προς τον 
βαθμό προτεραιότητας εξέτασής τους (εξαιρ.επείγον, 
επείγον κλπ) και χαρακτηρίζονται ως προς την κατηγορία 
του θέματος που αφορά κάθε καταγγελία (πειθαρχικά 
αδικήματα, πλημμελή λειτουργία Υπηρεσιών, κακοδιοί¬ 
κηση Υπηρεσιών ή κατά περίπτωση αδικήματος όπως 
δωροδοκίες, ανάρμοστη συμπεριφορά κλπ) και στη συ¬ 
νέχεια καταχωρούνται από τη Γραμματεία σε Ειδικό Βι¬ 
βλίο ή σε ηλεκτρονική βάση παρακολούθησης καταγγε¬ 
λιών. 

Ο Υπεύθυνος Προϊστάμενος της Γραμματείας χρεώνει 
κάθε εισερχόμενη καταγγελία σε ένα από τα μέλη της 
Γ ραμματείας, με σχετική επισημειωματική πράξη του και 
παρέχει σ’ αυτά οδηγίες και κατευθύνσεις για το χειρισμό 
της υπόθεσης, εφ’ όσον το κρίνει αναγκαίο. 

Στο παραπάνω Βιβλίο ή Ηλεκτρονική Βάση καταχωρού- 
νται όλα τα διαθέσιμα στοιχεία που κρίνονται απαραίτητα 
από την Επιτροπή για την παρακολούθηση των καταγγε¬ 
λιών, όπως: 

- Τα στοιχεία του καταγγέλλοντα 

- Τα στοιχεία του υπαλλήλου/ων ή Υπηρεσίας/ών του 
Υπουργείου που αφορά η καταγγελία 

- Το θέμα που αφορά η καταγγελία 

- Το χρόνο και τρόπο υποβολής της καταγγελίας και τα 
στοιχεία διακίνησης αυτής (ημερομηνία, αριθμό πρωτο¬ 
κόλλου, συνυποβαλλόμενα στοιχεία κλπ) 

- Τ ον υπάλληλο της Γ ραμματείας που ανέλαβε το χειρι¬ 
σμό αυτής 

- Την ημερομηνία εξέτασης-αξιολόγησης της καταγγε¬ 
λίας απάτην Επιτροπή και τη σχετική απόφαση αυτής (για 
αρχειοθέτηση ή προώθηση στην αρμόδια Υπηρεσία). 

- Τα στοιχεία (αριθμό πρωτοκόλλου, ημερομηνία και 
τρόπο) διαβίβασης της υπόθεσης στην αρμόδια Υπηρε¬ 
σία για περαιτέρω εξέταση. 

- Το αποτέλεσμα της σχετικής εξέτασης της υπόθεσης 
από την αρμόδια Υπηρεσία του Υπουργείου και τα στοι¬ 
χεία του εγγράφου, με το οποίο ενημερώθηκε η Επιτροπή 
απ’ αυτήν. 

3. Η τήρηση και διαχείριση των παραπάνω στοιχείων γί¬ 
νεται σύμφωνα με τις ισχύουσες κάθε φορά διατάξεις πε¬ 
ρί εχεμύθειας, απορρήτου και προστασίας προσωπικών 
δεδομένων. 

4. Στις περιπτώσεις υποβολής καταγγελιών, με ελλειπή 
ή ασαφή στοιχεία, ως προς το θέμα της καταγγελίας ή τον 
καταγγελλόμενο (υπάλληλο ή Υπηρεσία του Υπουργεί¬ 
ου), η Γ ραμματεία επικοινωνεί με τον καταγγέλλοντα για 
την παροχή των αναγκαίων διευκρινίσεων ή πρόσθετων 
πληροφοριακών στοιχείων εντός εύλογης τακτής προθε¬ 
σμίας και στη συνέχεια θέτει την υπόθεση αυτή υπόψη 
της Επιτροπής για αξιολόγηση. 

5. Θέματα καταγγελιών μικρής σημασίας, μπορούν να 
επιλύονται με τη μεσολάβηση της Γ ραμματείας. Σε περί¬ 
πτωση επίτευξης αποδεκτής λύσης, ενημερώνεται γρα¬ 
πτά η Επιτροπή Αξιολόγησης Καταγγελιών, η οποία απο¬ 
φασίζει για τηντοποθέτηση ή μη της υπόθεσης αυτής στο 
Αρχείο με σχετική πράξη της. 


6. Οι Υπηρεσίες του Υπουργείου Οικονομίας και Οικο¬ 
νομικών παρέχουν στις Γραμματείες της Επιτροπής αυ¬ 
τής, το ταχύτερο δυνατόν, κάθε αναγκαία διευκρίνιση ή 
συνδρομή για την διευκόλυνση του έργου τους. 

7. Σε περίπτωση ανάκλησης καταγγελίας από τον κα- 
ταγγέλοντα, αποφασίζει σχετικά η Επιτροπή Αξιολόγη¬ 
σης Καταγγελιών (για την αρχειοθέτηση αυτής ή για τη 
συλλογή στοιχείων και τελική αξιολόγησή της). 

8. Η αξιολόγηση των καταγγελιών από την Επιτροπή 
Αξιολόγησης Καταγγελιών πρέπει να ολοκληρώνεται το 
ταχύτερο δυνατόν, εντός των προθεσμιών που προβλέ- 
πονται από τις διατάξεις του Κώδικα Διοικητικής Διαδικα¬ 
σίας (άρθρου 4 του Ν. 2690/1999 - ΦΕΚ285 Α'). 

9. Κατά τη συζήτηση αξιολόγησης των στοιχείων μιας 
υπόθεσης καταγγελιών από την παραπάνω Επιτροπή, συ¬ 
σχετίζονται και λαμβάνονται υπόψη για την εκτίμηση της 
δυνατότητας διεξαγωγής περαιτέρω έρευνας, διοικητι¬ 
κής ανάκρισης ή ελέγχου, κατά περίπτωση, και οι τυχόν 
σχετικές καταγγελίες άλλων προσώπων για το ίδιο θέμα 
(υπόθεση και καταγγελλόμενους) που βρίσκονται στο Αρ¬ 
χείο της Επιτροπής ή εκκρεμούν ακόμη για εξέταση απ’ 
αυτήν. Τα παραπάνω συνεκτιμούμενα στοιχεία αναγρά¬ 
φονται και στα πρακτικά συνεδρίασης της Επιτροπής και 
γίνεται σχετική αναφορά (της συσχέτισης καταγγελιών) 
στο έγγραφο διαβίβασης της υπόθεσης στην αρμόδια 
Υπηρεσία του Υπουργείου. 

10. Καταγγελίες που κρίνονται από την Επιτροπή ως αό¬ 
ριστες ή αβάσιμες ή ασήμαντες, τίθενται στο Αρχείο αυ¬ 
τής, με σχετική πράξη της Επιτροπής. 

Καταγγελίες που έχουν τεθεί στο Αρχείο της Επιτρο¬ 
πής, μπορεί να επανεξετάζονται από αυτήν, εφ' όσον πε¬ 
ριέλθουν στην Επιτροπή πρόσθετα σχετικά στοιχεία ή 
πληροφορίες ή από το συσχετισμό στοιχείων της καταγ¬ 
γελίας αυτής με άλλες καταγγελίες, προκύπτουν ενδεί¬ 
ξεις, που αξιολογούνται από την επιτροπή ότι, οι καταγ¬ 
γελίες αυτές δεν είναι αόριστες, αβάσιμες ή ασήμαντες. 

11. Το θέμα κάθε υπόθεσης καταγγελίας εισηγείται 
γραπτά στην Επιτροπή ο Οικονομικός Επιθεωρητής που 
μετέχει στην αρμόδια Γ ραμματεία της Επιτροπής ως 
Υπεύθυνος Προϊστάμενος αυτής. Κατ’ εξαίρεση, σε υπο¬ 
θέσεις καταγγελιών ιδιαίτερης σημασίας και σοβαρότη¬ 
τας, ο Πρόεδρος της Επιτροπής μπορεί να αναθέσει την 
εισήγηση αυτής σε μέλος της Επιτροπής κατά την κρίση 
του. 

12. Οι καταγγελίες που αξιολογούνται από την Επιτρο¬ 
πή ότι παρέχουν δυνατότητα περαιτέρω διερεύνησης 
(έρευνας, διοικητικής ανάκρισης ή ελέγχου) επαλήθευ¬ 
σης αυτών, διαβιβάζονται με τα σχετικά στοιχεία, το τα¬ 
χύτερο δυνατόν, στην αρμόδια προς τούτο Υπηρεσία του 
Υπουργείου Οικονομίας και Οικονομικών. 

Καταγγελίες σε βάρος υπαλλήλων και Υπηρεσιών του 
Υπουργείου που αφορούν θέματα ορθής εφαρμογής ή 
ερμηνείας της σχετικής νομοθεσίας, διαβιβάζονται, μετά 
την αξιολόγησή τους από την παραπάνω Επιτροπή Αξιο¬ 
λόγησης Καταγγελιών στην καθ’ ύλην αρμόδια Διεύθυν¬ 
ση της Κεντρικής Υπηρεσίας του Υπουργείου για εξέτα¬ 
ση, με σχετική ενημέρωση του καταγγέλλοντα. 

Στις περιπτώσεις, κατά τις οποίες η εξέταση των καταγ¬ 
γελιών αυτών εξαρτάται από την εκτίμηση πραγματικών 
περιστατικών, διαβιβάζεται από τη Γ ραμματεία της Επι¬ 
τροπής αντίγραφο της παραπάνω καταγγελίας στην αρ¬ 
μόδια Υπηρεσία που χειρίστηκε την αντίστοιχη υπόθεση, 
για τη διατύπωση των απόψεών της προς την αρμόδια Δι- 

εύθυνση της Κεντρικής Υπηρεσίας του Υπουργείου που 
θα εξετάσει τη σχετική καταγγελία. 

13. Μετά την αξιολόγηση της καταγγελίας από την πα¬ 
ραπάνω Επιτροπή, η αρμόδια Γραμματεία της Επιτροπής 
Αξιολόγησης Καταγγελιών ενημερώνει τον καταγγέλλο- 
ντα (γραπτά ή προφορικά, κατά περίπτωση), για την πε¬ 
ραιτέρω πορείατης υπόθεσήςτου (αρχειοθέτησή της ή τη 
διαβίβασή της στην αρμόδια Υπηρεσία του Υπουργείου. 

Σε περίπτωση προφορικής ενημέρωσης γίνεται σχετική 
επισημείωση στο φάκελο της υπόθεσης αυτής. 

14. Στην αρχή κάθε έτους η Επιτροπή επεξεργάζεται 
στατιστικά και αναλύει τα στοιχεία των καταγγελιών του 
προηγουμένου έτους, για την εξαγωγή σχετικών συμπε¬ 
ρασμάτων και την αξιοποίησή τους από την Διοικητική και 
Πολιτική Ηγεσία του Υπουργείου. 

Με βάση τα παραπάνω στοιχεία και συμπεράσματα, η 
Επιτροπή συντάσσει και υποβάλλει στον Υπουργό Οικο¬ 
νομίας και Οικονομικών έκθεση απολογισμού του έργου 
της κατά το προηγούμενο έτος, μετά συμπεράσματα της 
αξιολόγησης, επεξεργασίας και ανάλυσης των καταγγε¬ 
λιών, καθώς και τις προτάσεις της για τη λήψη των ανα¬ 
γκαίων μέτρων εξάλειψης των αιτίων που προκαλούν τα 
φαινόμενα που αφορούν οι καταγγελίες. 

15. Από την έκδοση της παρούσας απόφασης παύει να 
ισχύει η 1118901/1713/Α0006/29.12.2000 απόφαση του 
Υπουργού Οικονομικών και οι σχετικές 1082091/1079/ 
Α0006/6.9.2001 και 1113652/1554/Α0006/10.12.2001 
όμοιες τροποποιητικές αποφάσεις, καθώς και οι 
1038485/693/Α0006/25.4.2002, 1087901 /1563/Α0006/ 
31.10.2002 και 1010683/52/Α0006/5.2.2003 τροποποιητι- 
κές αποφάσεις του Υπουργού Οικονομίας και Οικονομι¬ 
κών, για το ίδιο θέμα. 

Τα μέλη της Επιτροπής Αξιολόγησης Καταγγελιών και 
των Γραμματειών Υποστήριξης αυτής που ορίστηκαν με 
τις παραπάνω Υπουργικές αποφάσεις εξακολουθούν να 
ασκούντο καθήκοντάτους μέχριτο διορισμό νέων μελών, 
σύμφωνα με τη νέα συγκρότηση που ορίζεται στην πα¬ 
ρούσα απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2003 

Ο ΥΠΟΥΡΓΟΣ 

ΝIΚΟΣ ΧΡΙΣΤΟΔΟ ΥΛΑΚΗΣ 
-♦- 

Αριθ. 1102636/8608/0016 (3) 

Είσπραξη εσόδων Ν.Π.Δ.Δ. από τις Δημόσιες Οικονομικές 
Υπηρεσίες (Δ.Ο.Υ.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγρ. 4τουάρθρου106Ν. 2362/ 
95 (ΦΕΚ 247 Α') «Περί λογιστικού ελέγχου των δαπανών 
του Κράτους και άλλες διατάξεις». 

2. Τις διατάξεις του Ν.Δ. 356/74 «Περί Κώδικα είσπρα¬ 
ξης Δημοσίων εσόδων (ΚΕΔΕ)». 

3. Την 2024387/2870/0022/5.4.90 απόφαση του Υπουρ¬ 
γού Οικονομικών η οποία κυρώθηκε με την παρ. 9 του άρ¬ 
θρου 24του Ν. 1884/90 (ΦΕΚ81Α790). 

4. Την 1065956/863/Α0006/2003 κοινή απόφαση του 


Πρωθυπουργού και του Υπουργού Οικονομίας και Οικο¬ 
νομικών για την ανάθεση αρμοδιοτήτων. 

5. Τα έγγραφα α) 2707/6.11.2003 (Δ.Ε.Υ.Α.Ρ) Δήμου Ρε- 
θύμνης β) 198/03/5.11.2003 (Δ.Ε.Υ.ΑΛ) Δήμου Αλεξαν¬ 
δρείας Ν. Ημαθίας γ) από 6.9.2003 της Σχολικής Επιτρο¬ 
πής του Γυμνασίου Φιλιατών. 

6. Το γεγονός ότι η απόφαση αυτή δεν προκαλεί δαπά¬ 
νη στον Κρατικό Προϋπολογισμό, αποφασίζουμε: 

1. Αναθέτουμε στις Δημόσιες Οικονομικές Υπηρεσίες 
την είσπραξη των εσόδων των α) Δημοτικής Επιχείρησης 
Ύδρευσης Αποχέτευσης Αλεξανδρείας (Δ.Ε.Υ.Α.ΑΛ) Δή¬ 
μου Αλεξανδρείας Ν. Ημαθίας β) Δημοτικής Επιχείρησης 
Ύδρευσης Αποχέτευσης Δήμου Ρεθύμνης (Δ.Ε.Υ.Α.Ρ) 
Δήμου Ρεθύμνης γ) Σχολικής Επιτροπής Γυμνασίου Φι- 
λιατών. 

2. Το ποσοστό συμμετοχής του ανωτέρου Νομικού 
Προσώπου στη δαπάνη για την είσπραξη των εσόδων που 
εισπράττονται για λογαριασμό του από οποιαδήποτε αι¬ 
τία καθορίζεται σε ποσοστό δέκατοις εκατό(10%). Κατ’ 
εξαίρεση κρατήσεις υπέρ ασφαλιστικών οργανισμών από 
την εξόφληση μισθών και κάθε άλλης αποζημίωσης όπως 
και αποδιδόμενες τοκοχρεολυτικές δόσεις για απόσβεση 
δανείων μισθωτών, δεν λαμβάνονται υπόψη στο ποσοστό 
συμμετοχής. 

3. Τα ποσά που παρακρατούνται κατατίθενται σε ειδικό 
λογαριασμό που τηρείται στην Τράπεζα της Ελλάδος με 
την ονομασία «Δικαιώματα βεβαίωσης και είσπραξης εσό¬ 
δων υπέρ τρίτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Δεκεμβρίου 2003 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/71263//0022 (4) 

Καθορισμός αποζημίωσης των μελών και του γραμματέα 
της επιτροπής σύνταξης τευχών τεχνικών προδιαγρα¬ 
φών και παρακολούθησης διαγωνισμών Δράσης «Ενί¬ 
σχυση της υλικοτεχνικής υποδομής του ΕΦΕΤ - Φάση 
Γ του ΕΠΑΝ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α') «Κυβέρνη¬ 
ση και Κυβερνητικά Όργανα» όπως συμπληρώθηκε με το 
άρθρο27του Ν. 2081/92 (ΦΕΚ 154/Α") καιτροποποιήθηκε 
με το άρθρο 1 παρ. 2α του Ν. 2469/97 (ΦΕΚ 38/Α') «Πε¬ 
ριορισμός και βελτίωση της αποτελεσματικότητας των 
κρατικών δαπανών». 

2. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ Β'/985). 

3. Την 2/80345/0004/8.11.1999 απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 

4. Το άρθρο 22 παρ. 3 του Ν. 2362/95 (ΦΕΚ 247/Α7 
27.1.95) «Περί δημοσίου Λογιστικού, ελέγχων δαπανών 
του Κράτους και άλλες διατάξεις». 

5. Το άρθρο 19 παράγραφος 4, του Ν. 2470/97 (ΦΕΚ40/ 
τ.Α'/21.3.97) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις». 

6. Το Ν. 2741/99 (ΦΕΚ 199/Α') «Ενιαίος Φορέας Ελέγχου 
Τροφίμων και άλλες ρυθμίσεις θεμάτων αρμοδιότητος 
του Υπουργείου Ανάπτυξης και άλλες διατάξεις» όπως 
τροποποιήθηκε με το άρθρο 37 του Ν. 3066/02 (ΦΕΚ 252/ 
Α'/18.10.2002). 

7. Το άρθρο 40του Ν. 849/1978 (ΦΕΚ 232/Α'). 

Β) Το γεγονός ότι από τις διατάξεις της παρούσας προ- 
καλείται δαπάνη 20.400,00 ευρώ η οποία για το τρέχον οι¬ 
κονομικό έτος θα καλυφθεί από την πίστωση που έχει 
προβλεφθεί στο Πρόγραμμα Δημοσίων Επενδύσεων 
(Π.ΔΕ) 2003 ΣΑΕ 058/3 με κωδικό 2003 Σ105830016. Για 
το επόμενο οικονομικό έτος η προκαλούμενη δαπάνη θα 
καλυφθεί από αντίστοιχη πίστωση, αποφασίζουμε: 

Για τα μέλη και το γραμματέα της επιτροπής σύνταξης 
τευχών τεχνικών προδιαγραφών και παρακολούθησης 
διαγωνισμών Δράσης «Ενίσχυση της υλικοτεχνικής υπο¬ 
δοχής του ΕΦΕΤ - Φάση Γ’ του ΕΠΑΝ» καθορίζεται μηνι¬ 
αία αποζημίωση ως εξής: 

Γ ια κάθε μέλος 500 ευρώ. 

Για το Γραμματέα 300 ευρώ. 

Η ανωτέρω αποζημίωση καταβάλλεται στους δικαιού¬ 
χους με βεβαίωση του Προέδρου του Διοικητικού Συμ¬ 
βουλίου του Ε.Φ.Ε.Τ. της παραλαβής ενός εκάστου αυτο¬ 
τελούς και ανεξάρτητου έργου των φάσεων που περι- 
γράφονται στην απόφαση 239/10.12.2003 του Υπουργού 
Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Δεκεμβρίου 2003 

Οι Γ ενικοί Γ ραμματείς 
Δημοσ/κής Πολιτικής 

Υπουργείου Οικονομίας Εμπορίου 

και Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Μ. ΞΕΝΟΠΑΝΝΑΚΟΠΟΥΛΟΥ 

-♦- 

Αριθ. 2/69430/0022 (5) 

Καθορισμός αποζημίωσης των μελών και του γραμματέα 
της επιτροπής σύνταξης τευχών τεχνικών προδιαγρα¬ 
φών και παρακολούθησης διαγωνισμών Δράσης «Ενί¬ 
σχυση της υλικοτεχνικής υποδομής του ΕΦΕΤ - Φάση 
Α'του ΕΠΑΝ». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α') «Κυβέρνη¬ 
ση και Κυβερνητικά Όργανα» όπως συμπληρώθηκε με το 
άρθρο27του Ν. 2081/92 (ΦΕΚ 154/Α") καιτροποποιήθηκε 
με το άρθρο 1 παρ. 2α του Ν. 2469/97 (ΦΕΚ 38/Α') «Πε¬ 
ριορισμός και βελτίωση της αποτελεσματικότητας των 
κρατικών δαπανών». 

2. Την 1065956/863/Α0006/15.7.2003 κοινή απόφαση 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός αρμοδιοτήτωντων Υφυπουργών 
Οικονομίας και Οικονομικών» (ΦΕΚ Β'/985). 

3. Την 2/80345/0004/8.11.1999 απόφαση «Μεταβίβαση 
εξουσίας υπογραφής σύμφωνα με το άρθρο 7 παρ. 1 του 
Ν. 1943/91». 


4. Το άρθρο 22 παρ. 3 του Ν. 2362/95 (ΦΕΚ 247/Α7 
27.1.95) «Περί δημοσίου Λογιστικού, ελέγχων δαπανών 
του Κράτους και άλλες διατάξεις». 

5. Το άρθρο 19 παράγραφος 4, του Ν. 2470/97 (ΦΕΚ40/ 
τ.Α721.3.97) «Αναμόρφωση μισθολογίου προσωπικού 
της Δημόσιας Διοίκησης και άλλες συναφείς διατάξεις». 

6. Το Ν. 2741/99 (ΦΕΚ 199/Α') «Ενιαίος Φορέας Ελέγχου 
Τροφίμων και άλλες ρυθμίσεις θεμάτων αρμοδιότητας 
του Υπουργείου Ανάπτυξης και άλλες διατάξεις» όπως 
τροποποιήθηκε με το άρθρο 37 του Ν. 3066/02 (ΦΕΚ 252/ 
Α718.10.2002). 

7. Το άρθρο 40 του Ν. 849/1978 (ΦΕΚ 232/Α'). 

Β) Το γεγονός ότι από τις διατάξεις της παρούσας 
προκαλείται δαπάνη 22.500,00 ευρώ η οποία για το τρέ¬ 
χον οικονομικό έτος θα καλυφθεί από την πίστωση που 
έχει προβλεφθεί στο Πρόγραμμα Δημοσίων Επενδύσε¬ 
ων (Π.ΔΕ) 2003 ΣΑΕ 058/3 με κωδικό 2003 Σ105830016. 
Γιατο επόμενο οικονομικό έτος η προκαλούμενη δαπά¬ 
νη θα καλυφθεί από αντίστοιχη πίστωση, αποφασίσου¬ 
με: 

Γ ια τα μέλη και το γραμματέα της επιτροπής σύνταξης 
τευχών τεχνικών προδιαγραφών και παρακολούθησης 
διαγωνισμών Δράσης «Ενίσχυση της υλικοτεχνικής υπο¬ 
δοχής του ΕΦΕΤ - Φάση Α' του ΕΠΑΝ» καθορίζεται μηνι¬ 
αία αποζημίωση ως εξής: 

Γ ια κάθε μέλος 500 ευρώ. 

Για το Γ ραμματέα 300 ευρώ. 

Η ανωτέρω αποζημίωση καταβάλλεται στους δικαιού¬ 
χους με βεβαίωση του Προέδρου του Διοικητικού Συμ¬ 
βουλίου του Ε.Φ.Ε.Τ. της παραλαβής ενός εκάστου αυτο¬ 
τελούς και ανεξάρτητου έργου των φάσεων που περι- 
γράφονται στην απόφαση 237/10.12.2003 του Υπουργού 
Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνησήσεως. 

Αθήνα, 18 Δεκεμβρίου 2003 

Οι Γ ενικοί Γ ραμματείς 

Δημοσ/κής Πολιτικής 

Υπουργείου Οικονομίας Εμπορίου 

και Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Μ. ΞΕΝΟΓΙΑΝΝΑΚΟΠΟΥΛΟΥ 

-Φ- 

Αριθ. 2/65485/0022 (6) 

Καθορισμός εφάπαξ αμοιβής του Προέδρου, των μελών 
και της γραμματέως της έκτακτης ειδικής επιτροπής 
για τις ανάγκες του διαγωνισμού με αντικείμενο την 
προμήθεια Εξοπλισμού και Λογισμικού Συστήματος 
και Παροχή Συναφών Υπηρεσιών εξάπλωσης (ΒΟϋ_ 
ΟυΤ) του ΟΠΣ σε Περιφερειακές καιΤοπικές Μονάδες 
του ΙΚΑ στο σύνολο της χώρας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

1. Τις διατάξεις των άρθρων 3 και 6 παρ. 3 του Ν. 2286/ 
95 (19/Α') «Προμήθειες του Δημοσίου Τομέα και ρυθμί¬ 
σεις συναφών θεμάτων» και το άρθρο 38 του Π.Δ. 394/96 
(266/Α') «Κανονισμός Προμηθειών του Δημοσίου». 

2. Τις διατάξεις του Π.Δ. 388/24.10.2001 (254/Α') «Διο¬ 
ρισμός Υπουργών, Αναπληρωτή Υπουργού και Υφυπουρ¬ 
γών». 

3. Τη Φ. 10021/Γ5/21328/910/22.9.2003 (ΦΕΚ1404/Β') από¬ 
φαση του Υπουργού Εργασίας και Κοιν. Ασφαλίσεων «Συ¬ 
γκρότηση έκτακτης ειδικής επιτροπής για τις ανάγκες του 
διαγωνισμού με αντικείμενο την Προμήθεια Εξοπλισμού και 
Λογισμικού Συστήματος και Παροχή Συναφών Υπηρεσιών 
εξάπλωσης (Η01_Ι_ ΟυΤ) του ΟΠΣ σε Περιφερειακές και Το¬ 
πικές Μονάδες του ΙΚΑ στο σύνολο της χώρας». 

4. Το άρθρο 19 παρ. 4 του Ν. 2470/1997 (Α' 40) «Ανα¬ 
μόρφωση μισθολογίου της Δημόσιας Διοίκησης και άλ¬ 
λες συναφείς διατάξεις». 

5. Την 2/80345/0004/8.11.99 κοινή απόφαση μεταβίβα¬ 
σης εξουσίας υπογραφής σύμφωνα με το άρθρο 7 παρ. 1 
του Ν. 1943/91. 

6. Το 6138/17.11.2003 έγγραφο του ΙΚΑ. 

7. Τις διατάξεις του άρθρου 27 του Ν. 2081/92 (154/Α) 
και το γεγονός ότι, η προκαλούμενη απάτην απόφαση αυ¬ 
τή δαπάνη ύψους 24.500 ΕΥΡΩ δεν βαρύνει τον Κρατικό 
Προϋπολογισμό αλλά τον Προϋπολογισμό του ΙΚΑ στον 
οποίο έχει προβλεφθεί σχετική πίστωση στον ΚΑ 2649, 
αποφασίζουμε: 


Καθορίζουμε εφάπαξ αμοιβή για τον Πρόεδρο και τα 
μέλη της έκτακτης ειδικής επιτροπής για τις ανάγκες 
του διαγωνισμού με αντικείμενο της προμήθεια Εξοπλι¬ 
σμού και Λογισμικού Συστήματος και παροχή Συναφών 
Υπηρεσιών εξάπλωσης (ΒΟΙΙ. ΟΙΙΤ) του ΟΠΣ σε Περι¬ 
φερειακές και Τοπικές Μονάδες του ΙΚΑ στο σύνολο της 
χώρας, που συγκροτήθηκε με την Γ5/21388/910 (ΦΕΚ 
1404/Β7 30.10.2003) απόφασης του Υπουργού Εργα¬ 
σίας και Κοινωνικών Ασφαλίσεων για τον Πρόεδρο σε 
4.000 ευρώ, για τα μέλη σε 3.000 ευρώ κατ’ άτομο και 
την γραμματεία της Επιτροπής σε 2.500 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Δεκεμβρίου 2003 
Οι Γ ενικοί Γ ραμματείς 

Δημοσ/κής Πολιτικής Κοινωνικών Ασφαλίσεων 
Υπουργείου Οικονομίας Υπουργείου Εργασίας 
και Οικονομικών και Κοινωνικών Ασφαλίσεων 
I. ΚΟΥΣΟΥΛΑΚΟΣ ΔΗΜ. ΔΑΣΚΑΛΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιιΐίρ: νν\Λ/\/ν.θ1.9Γ - θ-ιύι3Μ: \λ/θ6ιτι351θγ @ βί. 9 Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θυτο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετάτο 1994 καθορίζεται σε 30 Θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθίτίθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ουτο ανά έτος παλαιότητας και κατά τεύχος 


1 Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΐβτηβί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































